محافظة القاهره واحده من المحافظات المصريه على الضفه الشرقيه لنهر النيل بطول 41.542 كم و بيحدها من الشمال القليوبيه و الشرقيه و للغرب محافظة الجيزه و من الشرق محافظة السويس, و بتعتبر القاهره المحافظه الاولى فى اقليم القاهره الكبرى, و هوا الاقليم الاول فى مصر و اللى بيضم جنب القاهره محافظة القليوبيه و الجيزه. مساحة الاراضى الزراعيه 10.89 الف فدان و اجمالى المساحه المحصوليه 15.19 الف فدان. الصناعات بالمحافظه: الصناعات الكيماويه و البتروكيماويه. مواد البناء و حراريات. معدات معدنيه و آلات و معدات نقل. الخشب و منتجاته. الصناعات الغذانيه. الغزل و النسيج. الصناعات الورقيه. الصناعات الالكترونيه و الكهربيه. صناعات اخرى. بالقاهره آثار من مختلف الحضارات الفرعونيه و الرومانيه و المسيحيه و الاسلاميه و العصر الحديث و المعالم المشهوره زى: شجره مريم و الكنسيه المعلقه, و الجامع الازهر, و جامع عمرو بن العاص, و قلعه صلاح الدين و المتحف المصرى, و متحف الفن الاسلامى و المتحف القبطى و قصر الامير محمد على بالمنيل و الحديقه اليابانيه و برج القاهره, و الحديقه الدوليه و بانوراما حرب اكتوبر, و مركز القاهره الدولى للمؤتمرات و ارض المموديل و دار الاوبرا, و بالقاهره الفنادق و القرى السياحيه اللى وصل عددها 89 فندق و قريه.